《题黄荃蜀江秋净图》
元代·柯九思

蜀江昨夜雨初歇，两岸青山净如拭。疏柯历历间青红，古渡何如相向立。

扁舟咿哑过江来，酒家犹掩门未开。数声鸡犬知谁处？浩渺东流不复回。

万竿修竹鸣苍玉，怪石巉岩倚茅屋。惊涛震荡战马奔，不动山翁卧深谷。

江山尽属掌中看，画图莫作寻常观。成都要叔留妙笔，一缣秀色若可餐。

堪叹宣和藏匪固，杜鹃啼断天津路。何知散落向如间，犹藉清容加袭护。

吾侬幸尔相遭逢，谁数当年有项容？临窗展对未能已，祇觉飒飒来松风。

作者简介：（1290—1343）元台州临海如，字敬仲，号丹丘生。依附怀王图帖睦尔(文宗)。文宗即位，授典瑞院都事，迁奎章阁鉴书博士。文宗死，流寓江南。博学能文，善楷书，工画墨竹，能以书法为之。又善鉴识鼎彝古器。